OzLabs/hebrew-wiki-articles huggingface dataset:
פוטוליזה

פוטוליזה (באנגלית: Photolysis; לעיתים פוטודיסוציאציה) היא תגובה כימית שבמהלכה גורמת אנרגיית האור לפיצול של מולקולה.

פוטוליזה מתרחשת במקומות רבים בטבע. להלן שתי דוגמאות:

* האוזון המצוי באטמוספירה של כדור הארץ נוצר בתגובת פוטוליזה. בתחילה מתפצלת מולקולה דו-אטומית של חמצן לשני אטומי חמצן באמצעות אנרגיית אור השמש; לאחר מכן מתרכב כל אטום חמצן עם מולקולה דו-אטומית אחרת של חמצן לקבלת אוזון (O<sub>3</sub>).
* בפוטוסינתזה בצמחים ובמספר אצות וחיידקים צורך היצור מים ופולט חמצן לאטמוספירה. המים (H<sub>2</sub>O) מתפצלים בתגובת פוטוליזה באמצעות אנרגיית אור השמש. החמצן נפלט החוצה והמימן מתרכב עם פחמן דו-חמצני לקבלת פחמימה.

==ראו גם==
* פלאש פוטוליזה
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תגובות כימיות
קטגוריה:פוטוכימיה
קטגוריה:אסטרופיזיקה
סמל רואנדה

איגיסקה (סל קלוע מחודד) מסורתי, כפי שמופיע במרכז הסמל
סמל רואנדה עוצב מחדש בשנת 2003 והותאם לצבעי הדגל הלאומי.

המלל, בקינירואנדה (השפה הלאומית), הוא "הרפובליקה של רואנדה" בחלק העליון ו-" איחוד, עבודה, פטריוטיות" בחלק התחתון. הסמל מציג סמלים שבטיים, שבמרכזם סל קלוע בסגנון רואנדי מסורתי, מעל גלגל שיניים מוקפים בקשר מרובה בצבע ירוק.

הסמל הקודם והדגל הלאומי הקודם הוחלפו בגלל הקשר שלהם עם רצח העם ברואנדה. 

== ראו גם ==

==קישורים חיצוניים==

<div class="mw-content-ltr">
* [http://www.afrol.com/News2002/rwa001_new_flag.htm Rwanda gets new flag, national anthem and coat of arms]
</div>

קטגוריה:רואנדה: סמלים לאומיים
רואנדה, סמל
רואנדה
סמל סיירה לאון

סמל סיירה לאון פותח על ידי College of Arms בלונדון בשנת 1960 ביחד עם הדגל הלאומי.

המגן מתאר את האריה מתחת לגבול בצורת זיגזג המסמל הרי האריה שנתנו את השם למדינה. 

שלושת הלפידים מסמלים את החינוך והפרוגרס. הגלים בבסיס מסמלים את הים.

האריות המחזיקות את המגן נלקחו מסמל המושבה הישן.
הצבעים הראשיים של הסמל (ירוק, לבן וכחול) נוצלו גם לתכנון הדגל.

* צבע ירוק מסמל חקלאות ומשאבי טבע.
* צבע כחול מסמל מאגן פריטאון.
* צבע לבן מסמל איחוד וצדק.

בתחתית הסמל ממוקמת ססמת המדינה "איחוד, חירות, צדק".

== ראו גם ==

==קישורים חיצוניים==

קטגוריה:סיירה לאון: סמלים לאומיים
סיירה לאון, סמל

סיירה לאון
קטגוריה:אריות בתרבות
אקונומיקה

בקבוק אקונומיקה
אָקוֹנוֹמִיקָה הוא השם המסחרי בישראל של מלבין שמכיל ריכוז נמוך של נתרן תת-כלורי (Sodium hypochlorite; סימול כימי: NaOCl). אקונומיקה משמשת להלבנת בדים, כיורים, אסלות, רצפות ומשטחים עשויים אבן, לניקיון, ולחיטוי ביתי של מושבות פטריות וחיידקים.

אקונומיקה רגילה מכילה כ-3% נתרן תת-כלורי, פחות מ-1% נתרן הידרוקסידי, חומרי בושם ומים; אקונומיקה היא חומר בסיסי.

פעולת הלבנה של אקונומיקה נעשית בעזרת חמצון של מרכיבים בצבעים ובפיגמנטים. בפעולה זו נשברים קשרים כימיים בכרומופור (Chromophore), החלק שגורם למולקולה לבלוע אור, והכרומופור מתקצר או משתחרר לחלוטין מהמולקולה. כך מאבדת המולקולה את יכולתה לבלוע אור נראה והופכת לשקופה.

==אטימולוגיה==
מקור שמה של האקונומיקה הוא בשמו של מותג מסוים, שניתן לו על שם המילה "economic" שפירושה ניהול כלכלי נבון וחסכני. שמו של המותג השתרש והפך לשמו הגנרי של המוצר.

מקורו של המותג אקונומיקה הוא במותג שייצר שמעון גלרנטר במפעל קטן בשכונת גבעת שאול בירושלים בשנות ה-40 של המאה ה-20. את השם "איקונומיקה" רשם גלרנטר כסימן רשום בבעלותו בשנת 1945. בשנים שלאחר מכן חברות אחרות השתמשו בשמות דומים כדי לשווק את מוצריהן. בית החרושת של גלרנטר נסגר ב-1950.

==סכנות==
קיים סיכון שילדים יפתחו את הבקבוק, לצורך התמודדות עם סיכון זה הומצא פקק ביטחון שמונע מילדים לפתוח בקבוקים עם חומרים מסוכנים. אקונומיקה עלולה להיות מסוכנת מאוד בעת מגע עם העיניים, ורצוי גם להימנע ממגע של החומר עם העור. אם האקונומיקה באה במגע עם הבגדים, היא מעוררת פעולת חמצון עם הבד ומכתימה אותו.

ערבוב של אקונומיקה עם חומצה גורם לתגובה שבה משתחרר גז כלור Cl<sub>2</sub> בשל הפיכת <sup>-</sup>OCl, אניון הנמצא בתמיסת נתרן תת-כלורי, לחומצה HOCl. חומצה זו נמצאת בשיווי משקל כימי עם כלור מולקולרי (Cl<sub>2</sub>). שווי משקל זה הוא תלוי pH. כאשר מוסיפים חומצה, ה-pH יורד והתגובה נעה לכיוון של יצירת כלור מולקולרי המשתחרר בצורת גז. כך למשל, בנוכחות חומצת מימן כלורי תתרחש התגובה הבאה:

:<math>HOCl+ HCl \Rightarrow Cl_2+H_2O</math>.
הכלור המשתחרר הוא חומר מסוכן מאוד למערכת הנשימה, לאיברי החושים בפנים ולעור.

ערבוב של אקונומיקה עם אמוניה מייצר כלוראמינים, תרכובות רעילות של כלור, המהוות סכנה לעיניים ולמערכת הנשימה. להלן שרשרת התגובות של נתרן תת-כלורי עם אמוניה:
#<math>NaOCl+ NH_3 \Rightarrow NaOH+NH_2Cl</math>
#<math>NaOCl+ NH_2Cl \Rightarrow NaOH+NHCl_2</math>
#<math>NaOCl+ NHCl_2\Rightarrow NaOH+NCl_3</math>

==ראו גם==
*חיטוי

==קישורים חיצוניים==

*
* 
* 
* 
==הערות שוליים==

קטגוריה:מוצרי ניקיון
קטגוריה:בסיסים
קטגוריה:חיטוי ועיקור
סמל אסוואטיני

סמל אסוואטיני מבוסס על סמלים מסורתיים שונים מהתרבות המקומית. האריה מסמל את המלך והפיל מסמל את המלכה-האם. הם תומכים במגן המסורתי של האופייני לעמי הנוגוני המסמל אצל העמים "הגנה". מעל המגן נמצא כתר הנוצות של המלך שנלבש בדרך כלל בזמן חג הקציר הקרוי (סיסואטי: Ncwala). בסרט התחתון כתובה הסיסמה הלאומית בשפה המקומית "אנחנו המבצר" (סיסואטי: Siyinqaba).

== ראו גם ==

==קישורים חיצוניים==

קטגוריה:אסוואטיני: סמלים לאומיים
אסוואטיני
אסוואטיני
קטגוריה:פילים בתרבות
קטגוריה:אריות בתרבות
סמל סודאן

סמל סודאן הנוכחי אומץ בשנת 1969.

במרכז נמצאת ציפור הלבלר המחזיקה את המגן מתקופת מוחמד אחמד שהכריז על עצמו כמהדי ושלט בסודאן במאה ה-19.

הסמל כולל שתי כתובות בערבית:
* בעליונה מופיעה סיסמת המדינה: "לנו הניצחון"
* בתחתונה - שם המדינה: "רפובליקת סודאן"

ציפור הלבלר היא הציפור הלאומית של סודאן, ונבחרה כחלופה מקומית לעיט צלאח א-דין או לנץ שבט קורייש, המתוארים בסמלים של מדינות ערב אחרות.

== ראו גם ==

==קישורים חיצוניים==

קטגוריה:סודאן: סמלים לאומיים
סודאן, סמל

סודאן
סודאן
קטגוריה:עופות דורסים בתרבות
סמל נמיביה

סמל נמיביה מבוסס על הסמלים המקומיים.

במרכזו נמצא מגן עם דגל המדינה. מעל המגן נמצא עיטם קולני. המגן מוחזק על ידי זוג אנטילופות מהמין ראם הצבי המסמלות אומץ-לב, אלגנטיות וגאווה.

מתחת למגן נמצאות דוגמאות של השיח המקומי ולויטשיה המסמל הישרדות וגבורה לאומית.

מתחת למגן כתובה הסיסמה הלאומית "איחוד, חירות, צדק".

== ראו גם ==

==קישורים חיצוניים==

קטגוריה:נמיביה: סמלים לאומיים
נמיביה, סמל

נמיביה
קטגוריה:מעלי גירה בתרבות
קטגוריה:עיט בתרבות
מוחמד גנאים

מוחמד גְנֵאִים (ערבית: محمد غنيم, תעתיק מדויק: מֻחַמד ע'נים) הידוע בשם אבו מאהר (נולד ב־29 באוגוסט 1937) הוא פוליטיקאי פלסטיני, שכיהן כחבר הוועד המרכזי של פתח.

בשלהי שנות ה-60 של המאה ה-20 היה מפקד פת"ח בגזרת ירדן.

==קורות חייו==

גנאים נולד בירושלים. את דרכו הפוליטית החל בארגון האחים המוסלמים. ב-1959, לאחר הקמת פת"ח, פרש מארגון האחים המוסלמים וחבר ליאסר ערפאת. ב-1968 מונה על ידי ערפאת למפקד גזרת ירדן של פת"ח, ובשלהי אותה שנה מונה גם כחבר בוועד המרכזי של פת"ח והופקד על מחלקת הארגון והגיוס.

זמן קצר לאחר מכן נשלח גנאים על ידי הארגון לאימונים צבאיים בסין, וכשחזר ב-1969, מונה לסגנו של ערפאת לעניינים צבאיים. בשנות השמונים עבר מרכז אש"ף מלבנון לתוניסיה, ובמסגרת הסכמי אוסלו חזרו ערפאת ותומכיו מגלות תוניסיה לשטחי יש"ע, והקימו בה את הרשות הפלסטינית. על אף נאמנותו הידועה של גנאים לערפאת, הוא גילה התנגדות פומבית להסכמי אוסלו ובחר להישאר בתוניסיה.

ביולי 2007 התירה ישראל את שובו מתוניסיה בעקבות בקשה של יושב ראש הרשות הפלסטינית, מחמוד עבאס. גנאים התרצה והסכים לחזור, אך נשאר עוד כשנתיים בתוניסיה. באוגוסט אותה שנה הודיע עבאס כי בכוונתו לפרוש מהחיים הפוליטיים וכי אין בכוונתו להאריך את כהונתו פעם נוספת. במקביל דיווח העיתון הערבי הלונדוני "אל-קודס אל-ערבי" כי חברי הוועד המרכזי של פת"ח סוברים כולם שהמועמד המתאים להתמודד בבחירות ליו"ר הרשות הפלסטינית הוא גנאים. נביל שעת', חבר הוועד המרכזי של פת"ח, טען בתגובה כי נושא זה אינו קיים על סדר היום של הוועד המרכזי של התנועה, ושלל את כל הידיעות שפרסמו אמצעי התקשורת.

בספטמבר 2009 שב גנאים לשטחי הרשות הפלסטינית לקראת ועידת הפתח. בשובו, סימל גנאים את איחוד הפלגים בתנועה ואת יציאתה לדרך חדשה. גנאים אף התמודד בבחירות לוועד המרכזי של פתח, והצליח להיכנס אל הוועד מהמקום הראשון, כשהוא עוקף בכירים כמו מרואן ברגותי ומוחמד דחלאן. לאחר הבחירות, פעל גנאים בוועד המרכזי שמקיים פגישות קבועות, והמשיך לפעול מאחורי הקלעים כפי שנהג לעשות טרם שובו.

בוועידת הפת"ח השביעית שנערכה בדצמבר 2016 ברמאללה, לא נבחר גנאים. במקומו כמזכ"ל הוועד המרכזי של פת"ח נבחר ג'יבריל רג'וב.

==קישורים חיצוניים==
* 

קטגוריה:פוליטיקאים פלסטינים
קטגוריה:פעילי פת"ח
קטגוריה:האחים המוסלמים
קטגוריה:פלסטינים שנולדו ב-1937
סמל ניגריה

סמל ניגריה אומץ ב-20 במאי 1960.

הסמל מורכב ממגן שחור, המייצג את פוריות האדמה. בתוך המגן שני פסים לבנים עולים ויורדים המתמזגים לפס אחד. הפסים מסמלים שני נהרות הזורמים במדינה: נהר הניז'ר ונהר הבונואה. במגן תומכים זוג סוסים לבנים אציליים, המייצגים את האצילות והכבוד של האומה. מעל המגן ישנם פסים ירוקים לבנים המייצגים את חקלאות ניגריה. החלקה מתחת לסמל היא דשא עם פרחים. הפרחים המפוזרים על הדשא הם הפרח הלאומי של ניגריה, Costus spectacilis, מכיוון שהוא נפוץ בכל רחבי המדינה ומסמל את היופי של האומה. הסלוגן מתחת לחלקה הוא: "אחדות ואמונה, שלום וקדמה". מעל כל הסמל מוצב נשר אדום כהה, המייצג כוח.

== גלריית סמלי ניגריה ==
<gallery>
קובץ:Seal of the President of Nigeria.svg|חותם נשיא ניגריה
קובץ:Seal of the Vice President of Nigeria.svg|חותם סגן נשיא ניגריה
File:Seal of the Senate of Nigeria.svg|חותם הסנאט של ניגריה
קובץ:Seal of the House of Representatives of Nigeria.svg|חותם בית הנבחרים של ניגריה
</gallery>

== סמלים היסטוריים ==
<gallery>
קובץ:Badge of the British West Africa Settlements (1870-1888).svg|סמל ההתנחלות הבריטית במערב אפריקה
קובץ:Badge of the Lagos Colony (1886-1906).svg|סמל מושבת לאגוס
קובץ:Badge of the Oil Rivers Protectorate.svg|סמל מושבת החסות פרוטקטורט נהרות השמן
קובץ:Badge of the Niger Coast Protectorate.svg|סמל מושבת החסות פרוטקטורט חוף ניז'ר
קובץ:Badge of the Northern Nigeria Protectorate.svg|סמל מושבת החסות פרוטקטורט צפון ניגריה
קובץ:Badge of the Southern Nigeria Protectorate.svg|סמל מושבת החסות פרוטקטורט דרום ניגריה
קובץ:Coat of arms of Nigeria (1960–1979).svg|סמלה הישן של ניגריה, אשר הסלוגן שלו היה "אחדות ואמונה". המדינה החזיקה בסמל משנת 1960 ועד שנת 1970
</gallery>

== ראו גם ==

==קישורים חיצוניים==

קטגוריה:ניגריה: סמלים לאומיים
ניגריה, סמל

ניגריה
קטגוריה:נשר בתרבות
קטגוריה:סוסים בתרבות
סמל מוזמביק

סמל מוזמביק אומץ בשנת 1990.

מבנה הסמל מבוסס על סמל ברית המועצות ומייצג הזדהות עם עקרונות הסוציאליזם. הוא כולל גלגל שיניים וגבעולי תירס סביבו. במרכז ניתן לראות את השמש האדומה מעל ההרים, רובה AK-47, מעדר וספר. הזר קשור בסרט אדום עם שם המדינה.

גבעול התירס וקנה הסוכר מייצגים את החקלאות והטבע.

גלגל השיניים מייצג את כח העבודה.

המעדר מייצג את החקלאים.

הרובה מייצג את הלחימה לעצמאות המדינה.

הצבע האדום מייצג את השאיפה לסוציאליזם.

השמש האדומה מייצגת את דרום אפריקה ותקווה לחיים טובים יותר.

== ראו גם ==

==קישורים חיצוניים==

קטגוריה:מוזמביק: סמלים לאומיים
מוזמביק, סמל

מוזמביק
מוזמביק
אולגר פרסאס

אולגר פרסאס אי רנום (בקטלאנית-ספרדית: Oleguer Presas i Renom; נולד ב-2 בפברואר 1980 בסבדל שבספרד) הוא כדורגלן עבר ספרדי ששיחק בעמדת הבלם וידוע בשמו הפרטי, אולגר.

== קריירה ==
אולגר התחיל את הקריירה בלפאנטו, מועדון נוער של העיר סבדל. הוא הצטרף ב-1997 לגראמנט, שם הוא שיחק בקבוצת הנוער עד 2001, ולאחר מכן עבר לברצלונה ב', קבוצת בת של ברצלונה. בשנת 2002 ערך אולגר את הופעת הבכורה בסגל הבכיר, במשחק מול קבוצת גלאטסראיי הטורקית בליגת האלופות.

אולגר שותף במרבית משחקי עונת האליפות 2004/2005, וספג במהלכה שלושה כרטיסים צהובים. הוא שיחק בעיקר בעמדת המגן הימני, אך לאחר הגעתו של ז'וליאנו בלטי עבר לשחק בעמדת הבלם. בעונה שלאחר זכתה ברצלונה באליפות נוספת והגיעה לגמר ליגת האלופות. אולגר פתח בהרכב, אך לא שיחק היטב והוחלף על ידי ז'וליאנו בלטי שהבקיע את שער הניצחון.

בעונת 2006/2007 אולגר לא הרבה לשחק, ואף הורחק בכרטיס אדום במשחק הקלאסיקו בקאמפ נואו מול ריאל מדריד. בעונה שלאחר מכן לא הרבה לשחק והיה בעיקר מחליפו של קרלס פויול הפצוע, ובסיומה חתם באייאקס אמסטרדם. בעונת 2010/2011 שוחרר על ידי אייאקס.

==קישורים חיצוניים==

* [https://web.archive.org/web/20080805185107/http://www.fcbarcelona.com/web/english/noticies/futbol/temporada08-09/07/n080731102646.html מכתב הפרידה של אולגר פרסאס] באתר הרשמי של ברצלונה

קטגוריה:בלמי כדורגל ספרדים
קטגוריה:כדורגלנים ספרדים
קטגוריה:בלמי כדורגל קטלאנים
קטגוריה:כדורגלנים קטלאנים
קטגוריה:סבדל: כדורגלנים
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני אייאקס
קטגוריה:ספורטאים ספרדים בהולנד
קטגוריה:ספרדים שנולדו ב-1980
מרטיני (קוקטייל)

מרטיני (Martini) היא משפחת קוקטיילים קלאסיים נפוצה על בסיס ג'ין או וודקה. קוקטייל מרטיני הקלאסי הוא המפורסם בקוקטיילים, אשר מעולם לא איבד את הפופולריות שלו ואף זכה לכוס מיוחדת שנקראת על שמו.

להכנת הקוקטייל מוסיפים לכ-60 סמ"ק או מעט יותר ג'ין, בין 1/3 ל-1/6 ורמוט לבן יבש, כאשר כמות הוורמוט ביחס לג'ין תקבע את רמת היובש של הקוקטייל – ככל שיחס הוורמוט בקוקטייל נמוך יותר, הוא נחשב "יבש" יותר. אופן הכנת המשקה הוא מזיגת המרכיבים לכוס בחישה מלאה בקרח, בחישה עד שהמשקה מצונן, וסינונו לתוך כוס מרטיני קרה.

בווריאציה הנקראת "דריי מרטיני" (Dry martini) מוסיפים לג'ין רק טיפות בודדות של הוורמוט.

כאשר המשקה מוכן על בסיס וודקה במקום הג'ין, הוא קרוי וודקה מרטיני או בקיצור וודקטיני (Vodka martini).

הקישוט המסורתי של המרטיני הוא זית ירוק על קיסם בתחתית הכוס. קיימת וריאציה שונה שבה מחליפים את הזית הירוק בבצלצל פנינה כבוש בחומץ ואז הקוקטייל נקרא גיבסון (Gibson).

בווריאציה הנקראת "דרטי מרטיני" (מרטיני מלוכלך) מוסיפים לג'ין טיפות בודדות מנוזל הכבישה של הזית.

מרטיני הוא גם שם מותג של סדרת משקאות ורמוט (אדום, לבן ויבש) מתוצרת מזקקת מרטיני ורוסי. אין להתבלבל בין קוקטייל מרטיני לבין מותג הוורמוט מרטיני, ואין כל חובה כי הוורמוט המהווה מרכיב בקוקטייל מרטיני יהיה מתוצרת "מרטיני". למעשה, במתכון המקורי של קוקטייל המרטיני הוורמוט הוא מתוצרת "נוילי פראט".

== קוקטייל המרטיני בתרבות ==
דמותו הספרותית והקולנועית של איאן פלמינג הסוכן הבריטי ג'יימס בונד נהג להזמין וודקטיני תוך כדי הדגשה שאין לערבב עבורו את המשקה אלא דווקא לנער אותו ("Shaken, not stirred").

== ראו גם ==
* אספרסו מרטיני

== קישורים חיצוניים ==

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קוקטיילים
קטגוריה:ג'ין
מבצע ויקטוריה

מבצע ויקטוריה הוא מבצע של צה"ל שנערך ב-11 ביוני 1970, והוא השני מבין שתי פשיטות שבוצעו במלחמת ההתשה נגד כוחות קומנדו מצריים שתפסו את עמדות הקו הקדמית בגדה המערבית (המצרית) בגזרה הצפונית של תעלת סואץ.

==רקע==
ב-30 במאי 1970 נהרגו ארבעה עשר צנחנים ונפצעו שישה במארב שביצע הקומנדו מצרי. בעקבות זאת, מפקד פיקוד הדרום, אריאל שרון, תבע עריכת פשיטות נגד הקומנדו המצרי, שהירבה להניח מארבים לסיורים של צה"ל בקרבת התעלה. שרון תבע ליטול יוזמה באמצעות עריכת פשיטות לעומק השטח המצרי ואף תמך בהחזקת שטחים מעבר לתעלה לפרקי זמן מוגבלים. לעומתו, הרמטכ"ל, רא"ל חיים בר-לב, התנגד לגישה זו בנימוק שביצוען של הפשיטות יגרור בהכרח אבדות כבדות ושממילא השפעתן לא תהיה מכרעת על מצבו של צבא מצרים באזור התעלה. 

פשיטה ראשונה המבוססת על המודל שהציע שרון נערכה ב-14 במרץ 1970. כוח ישראלי פשט בשני מקומות צפונית לעיר קנטרה. בפעולה נהרגו שמונה חיילים מצריים. לצה"ל היו שני הרוגים וארבעה פצועים.

==המבצע==
מבצע ויקטוריה נערך ב-11 ביוני 1970. תא"ל רפאל איתן, ששימש כקצח"ר התנגד לבחירה בסיירת שקד לביצוע הפעולה, אולם מפקדה, סא"ל דני רהב וולף שכנע את האלוף שרון כי הדבר בכוחה של היחידה. כוח מסיירת שקד בפיקודם של מפקד הסיירת, דני רהב וולף, וסגנו אמציה חן ובו 134 לוחמים, בסיוע יחידה 707 של חיל הים, חיל אוויר, הנדסה, תותחנים ושריון, צלח את התעלה באזור בוצי וטיהר קטע של כשלושה קילומטרים לאורכה. לצליחה קדמה פעולת ריכוך אווירית. במהלך הפעולה עלה בידי הכוח לפוצץ כמה בונקרים ותותחים מצריים. חיילי הכוח ספרו שלושים חיילים מצריים הרוגים וככל הנראה הרוגים נוספים נמצאו בתוך הבונקרים. לצה"ל היו ארבעה הרוגים ו-12 פצועים. 

למחרת התקשר תא"ל איתן אל וולף, הודה כי טעה ושיבח אותו על הפעולה. לנוכח מספר הנפגעים לצה"ל לא התקיימו פעולות דומות נוספות אחרי פשיטה זו. חודשיים מאוחר יותר נכנסה לתוקפה הפסקת האש שסיימה את מלחמת ההתשה. בעקבות הצלחת המבצע, ושיטת צליחת התעלה באמצעות סירות סער, הוכשרה בקרבת התעלה ה"חצר" אשר תשמש כנקודת הצליחה במלחמת יום הכיפורים והמבצע שימש כמודל למבצע אבירי לב.

==לקריאה נוספת==
* אורי מילשטיין ודב דורון, סיירת שקד, הוצאת ידיעות אחרונות, 1994.
* רן אדליסט, "האנציקלופדיה לצבא וביטחון – 'צה"ל בחילו", הוצאת רביבים (מהדורת מעריב), 1983, כרך 14 -"סיירות ומיעוטים", עמודים 32–33.

==קישורים חיצוניים==
* [https://web.archive.org/web/20120730031934/http://www.shaked.org.il/apage/31294.php מבצע ויקטוריה] באתר סיירת שקד
* [https://web.archive.org/web/20110613061601/http://www.gold.co.il/homepages/Hebrew/063839470000000000/f.html מבצע ויקטוריה] באתר סיירת שקד יחידה 424
* 
* אלי לנדאו,	[https://2020-uploaded.fresh.co.il/2020/08/30/88749841.pdf הפשיטה מעבר לתעלה],	'מערכות ים' 99–100 ספטמבר 1970, עמ'	26.

==הערות שוליים==

ויקטוריה, מבצע
קטגוריה:פשיטות צה"ל במצרים
קטגוריה:1970 במצרים
בריסטול

בריסטול (באנגלית: Bristol, ) היא עיר ומחוז טקסי בדרום-מערב אנגליה, 169 ק"מ מערבית מלונדון. העיר, שבשנת 2006 התגוררו בה כ-410,000 תושבים, היא השישית בגודלה באנגליה והשמינית בגודלה בממלכה המאוחדת (עד המאה ה-18 הייתה העיר השנייה או השלישית בגודלה).

אחד המאפיינים הבולטים של העיר הוא היותה עיר נמל. מאז סוף המאה ה-20 היא מהווה בנוסף מרכז לתעשיית תעופה וחלל.

== היסטוריה ==
ממצאים ארכאולוגיים בני כ-60,000 שנה בשיירהמפטון (Shirehampton) וסנט אנס מהווים עדות על התיישבות באזור בריסטול בתקופה הפלאוליתית. גם בתקופה הרומית היה יישוב באזור.

נמל היישוב בריגסטאו (Brycgstow, מילולית "מקום עם גשר") הפך החל מהמאה ה-12 למרכז חשוב לסחר עם אירלנד. התפתחות הנמל הביאה לשגשוג העיר, ובמאה ה-14 הייתה לאחת הערים החשובות באנגליה, לצד לונדון, יורק ונוריץ', ועד שהכה בה המוות השחור, חיו בה בין 15 ל-20 אלף תושבים. במאות ה-17 וה-18 שב והתחזק מעמדה של העיר, כאשר אוניות רבות עברו בנמלהּ, בדרכן עם סחורות ועם עבדים מהמושבות הבריטיות באמריקה. מעמדה החל לדעוך עקב תחרות עם ליברפול, הפסקת הסחר בעבדים והמלחמות עם צרפת.

מרכז העיר נפגע קשות מהפצצות הלופטוואפה במלחמת העולם השנייה. בנייתה מחדש של העיר, בעיקר במהלך שנות ה-60, התאפיינה בבנייה זולה בסגנון ברוטליסטי.

==כלכלה==
מפת בריסטול 1946
נמל בריסטול ממשיך להוות מנוע כלכלי לעיר, והיקף הסחורות העוברות בו מדי שנה עמד בתחילת המאה ה-21 על כ-12 מיליון טונות. בין היתר, עבר דרכו ייבוא של כ-750 אלף מכוניות לבריטניה.

ב-1910 הוקם בסמוך לעיר מפעל של חברת בריסטול אירופליין לייצור מטוסים, ובו הונחה התשתית לחיל האוויר הבריטי, בשלהי מלחמת העולם הראשונה. בהמשך עבר המפעל הסבה לייצור מכוניות יוקרה של רולס-רויס, אך מפעל מטוסים נוסף, בריטיש איירקראפט קורפוריישן, הוקם ב-1960, ובו יוצרו, בין היתר, רכיבים של מטוס הקונקורד.

בעיר פועל גם המפעל הגדול בעולם של כדורים פורחים, ובכל שנה נערך בה פסטיבל כדורים פורחים.

גם לתיירות מקום חשוב בכלכלתה של בריסטול, ומדי שנה מבקרים בה כשבעה מיליון תיירים.

בריסטול היא עיר הולדתו של פול דיראק, ממניחי יסודות מכניקת הקוונטים.

==תרבות==
העיר ידועה באירועי התרבות שלה. התיאטרון המלכותי הוקם ב-1766, ומאז 1946 פועל בו תיאטרון בריסטול אולד ויק.

המוזיאון העירוני (Bristol City Museum and Art Gallery) כולל תצוגות בנושאי טבע, ארכאולוגיה, זכוכית מקומית וקרמיקה סינית. המוזיאון אחראי גם על שלושה מבנים היסטוריים בעיר: Tudor Red Lodge שנבנה ב-1580; Georgian House, בניין טיפוסי מהמאה ה-18; Blaise Castle House, בניין שנבנה בשנים 1796–1798.

==תחבורה==
בעיר ישנן שתי תחנות רכבת גדולות, בצפונה ובמרכזה, ורשת הרכבות הבריטית מחברת אותה לכל הערים הגדולות בממלכה. הכביש המהיר M4 מחבר את בריסטול עם לונדון, וכביש M5 מחבר אותה עם ברמינגהאם. בסמוך לעיר פועל נמל התעופה בריסטול.

בכמה מרחובות העיר נהוגים ימים חופשיים מתנועת מכוניות, הנקראים ימי "משחקים בחוץ" (Playing Out). באותם ימים, הרחובות נסגרים לתנועת כלי רכב והילדים מוזמנים לשחק בחוץ בחופשיות. הדבר נעשה ביוזמת אמהות שרצו להעניק לילדיהן את תחושת החופש הזכורה להן מילדותן.

==ערים תאומות==
הערים התאומות של בריסטול הן:
* 
* 
* 
* 
* 
* 
* 
* 

==קישורים חיצוניים==

* 
* 
* 
* 

==הערות שוליים==

*
קטגוריה:אנגליה: ערי נמל
קטגוריה:אנגליה: ערים
קטגוריה:דרום-מערב אנגליה
קטגוריה:יישובים שהוקמו במאה ה-12
רוסי שחור

רוסי שחור או בלאק ראשן (באנגלית: Black Russian) הוא קוקטייל המוכר רשמית על ידי איגוד הברמנים הבינלאומי המורכב מ-50 מ"ל וודקה ו-20 מ"ל ליקר קפה<ref></ref>. לקוקטייל יש גרסה הנקראת רוסי לבן, אשר מכילה גם שמנת המבהירה את צבעו. על מנת להכין את המשקה, מוזגים את המרכיבים ישירות לכוס אולד פאשן מלאה בקרח ומערבבים קלות בעזרת סטירר<ref></ref>.

== מקור השם ==
מקור שמו של הקוקטייל בניגוד למשתמע אינו ברוסיה אלא מרמז דווקא על מרכיביו: הוודקה שמקורותיה נטועים ברוסיה וליקר הקפה השחור.

== ראו גם ==
* רוסי לבן

==קישורים חיצוניים==

== הערות שוליים ==

קטגוריה:קוקטיילים
קובה ליברה

קובה ליברה (בספרדית: Cubalibre, בתרגום לעברית: קובה החופשית), הוא קוקטייל המוכר רשמית על ידי איגוד הברמנים הבינלאומי המורכב מ-50 מ"ל רום לבן, 120 מ"ל קולה 10 מ"ל מיץ ליים.<ref></ref> מקושט בפלח ליים.

אופן הכנת המשקה הוא מזיגת המרכיבים ישירות לכוס הייבול מלאה בקרח וערבוב קל בעזרת סטירר.

בארצות הברית, קנדה, בריטניה ואירלנד מורכב המשקה לעיתים רק מרום וקולה, ושם הוא נקרא "רום וקולה" (Rum and Coke).

מקורו של המשקה אינו ברור. אחת הגרסאות הידועות היא כי הוא הומצא בהוואנה בירת קובה בערך ב-1901-1902; לוחמים שסייעו לקובה במהלך מלחמת ארצות הברית–ספרד, ולאחריה גולים שניסו לעקוף את חוקי הגבלת השתייה בקובה, נהגו לערבב רום עם קולה (שהומצאה מספר שנים לפני כן) כמשקה אלכוהולי, וכך נוצר הקוקטייל.

==קישורים חיצוניים==

* [https://web.archive.org/web/20071026213037/http://www.bakbuk.co.il/htmlpage/internal.asp?cat=3&nam=126&tat=2 סיפורו של קוקטייל: קובה ליברה], בפורטל "בקבוק"

==הערות שוליים==

קטגוריה:קוקטיילים
קטגוריה:רום
הארווי וולבנגר

הארווי וולבנגר (Harvey Wallbanger) הוא קוקטייל המורכב מ-45 מ"ל וודקה, 15 מ"ל ליקר גליאנו ו-90 מ"ל מיץ תפוזים.
אופן הכנת המשקה: מוזגים את המרכיבים ישירות לכוס מסוג "היי-בול" מלאה בקוביות קרח ובוחשים קלות בעזרת סטירר. המהדרים בוחשים את הקוקטייל בטרם הוספת ליקר הגליאנו ורק אז מחליקים את הגליאנו על גבי כפית כדי שיצוף מעל התערובת.

== מקור השם ==
על פי האגדה, הארווי וולבנגר היה גולש ממדינת קליפורניה אשר נהג לשתות גרסה פרטית משלו של קוקטייל הסקרודרייבר עם זילוף גליאנו. יום אחד, לאחר הפסד בתחרות שתה לשוכרה, עד כדי כך שנתקל ברהיטים ובקירות כשניסה לעזוב את בית המרזח. מאז הוא כונה הארווי "וולבנגר" - כלומר "הדופק את הקירות".

סביר להניח כי ה"וול" (דהינו ה"קיר") מקורו מליקר הגליאנו, עליו יש ציור של קיר, כמו בקוקטייל זיון איטי ונוח כנגד הקיר בו שם הקוקטייל נגזר ממרכיביו.

קטגוריה:קוקטיילים
קטגוריה:משקאות הקרויים על שם אישים
ברנשים וחלומות

ברנשים וחלומות היה מחזמר ישראלי.

המחזמר עלה לבמות בשנת 1981 בבימויו של צדי צרפתי, בניהולו המוזיקלי של אלדד שרים, בעריכת אבי קורן ובהפקתם של דוד ברנמן ואבי סרוטניק.

המחזמר מבוסס על שירים מוכרים בתרגום לעברית מתוך מחזות הזמר קברט, סיפור הפרברים, משחקי הפיג'מה, ברנשים וחתיכות, אירמה לה דוס, צ'יריטי המתוקה, הלו, דולי!, גברתי הנאווה, ניו יורק ניו יורק, פורגי ובס ואוליבר!. את הגרסאות העבריות לשירים כתבו אבי קורן, דן אלמגור וחיים חפר.

כוכבי המופע היו אילי גורליצקי, חנה לסלאו, ששי קשת, ירדנה ארזי ושולה חן ולצדם להקה שכללה את עירית ענבי, רחלי חיים, ברק גליל, אלי מנטבר, ירון חדד ויואב שמר והרקדנים פול בלום, איריס בירנבאום, קרול אוזן, דליה מנטבר, שלמה ארליך, קרול תומאס, שולמית זלצמן, שירלי נובק וג'ורג' תומפסון בהדרכתה של גליה גת.

תחילה התבקשו המפיקים להעלות מופע בידור במיוחד עבור עובדי התעשייה האווירית, אך תוך כדי התגבשות המופע הוחלט להמשיך להציגו גם לאחר 10 ההופעות הקנויות מראש. הוא הוצג בהיכל התרבות בתל אביב במשך 52 שבועות ברציפות, בכך שבר שיא ישראלי.
בריאיון ליגאל רביד בערוץ הראשון סיפר צרפתי כי בכל ערב השתרכו תורים בקופות היכל התרבות.
בשל התפאורה המורכבת לא התאפשר למפיקים לצאת לסיבוב הופעות מחוץ לתל אביב. עם זאת, המופע צולם על ידי הטלוויזיה הישראלית באולפני הרצליה ושודר בערוץ הראשון.

בזכות המופע התגלו אביב גלעדי שהיה המפיק בפועל והפך לימים לאחד המפיקים הגדולים בישראל (בהפקה הכיר גלעדי את חנה לסלאו ונישא לה בהמשך) וגם מעצב התלבושות יובל כספין שהייתה זו עבודתו הראשונה.

המופע הורכב בעיקר משירים ולצדם קטעי קישור מעטים שהעביר אילי גורליצקי. בין השירים במופע: "קברט", "הלו דולי", "דידו", "אירמה לה דוס", "אהבת קיץ" ו"טוב להיות מאוהב" (שניהם מתוך: "גריז"), "הלילה טוב לרקוד", "תנו לי הלילה אישה", "יש לי חיים" (מתוך "שיער"), "לחגיגה אצעד הלילה", "מה צריך סך הכל בן אדם", "כסף מטמטם את העולם", "לו הייתי רוטשילד", "אצל הרננדו בחצר", "ביג ספנדר", "ווילקומן", "יום של אושר", "שמפניה הלילה נשתה", "ניו יורק, ניו יורק", "קסנדו", "מי מבקשת מיליונר", "איך יפיתי" ועוד.

"ברנשים וחלומות" זכה בפרס כינור דוד לשנת 1981 כמופע הבידור המצליח בישראל.

לאחר המופע חברו ברק גליל, עירית ענבי וירון חדד אל ורדה גורן בלהקת "קסם" שהוקמה ב-1982 ופעלה עד 1985.

==קישורים חיצוניים==
* 

קטגוריה:מחזות זמר ישראליים
קטגוריה:יצירות משנת 1981
חיים שריר

חיים שריר (נולד ב-11 באפריל 1949) הוא מפיק טלוויזיה וקולנוע ישראלי.

==ביוגרפיה==

==קריירה==
פעילותו בעבר כללה את הקמת איגוד עובדי הקולנוע בישראל, היה ממקימי ושימש כיו"ר האקדמיה הישראלית לקולנוע וטלוויזיה ופעמיים כיו"ר איגוד המפיקים וכן שימש כמרצה לקולנוע באוניברסיטה הפתוחה במכללה למינהל ובבית הספר סם שפיגל לקולנוע ולטלוויזיה.

במהלך 7 שנים מתוך פעילותו שימש כמפיק ראשי ואחר כך כסמנכ"ל תוכן ברשת ערוץ 2.

פעילותו של שריר בתחום ההפקה במסגרת חברת ההפקות "יצירה עברית בערבון מוגבל" כוללת הפקת סרטי קולנוע ישראליים וקו פרודוקציות, בתוכם "בוקר טוב אדון פידלמן", "ז'נטילה", "בלדה לאביב הבוכה", "עד סוף הקיץ", "אושר ללא גבול", "קרקס פלשתינה", "האיטלקים באים", "כבלים", "גולם במעגל" ו-"קאפו בירושלים" . שריר הפיק סדרות דרמה לטלוויזיה ביניהן "בני ערובה (סדרת טלוויזיה) ", "30 ש"ח לשעה", "כוונות טובות", "האמת העירומה", "מילואים", "מלנומה אהובתי", "סימני שאלה", "לא הבטחתי לך" ו"לוויתן בחוף שרתון", רבות מהן זכו בפרסים בארץ ובעולם, בתוכם בפסטיבל הקולנוע ירושלים, סאנדנס, פסטיבל מונטה קרלו , קרלובי וארי, פסטיבל חיפה ופרסי אופיר של האקדמיה לקולנוע על הסרט הטוב ועל הדרמה הטובה.

בתחילת 2016 הודיע שריר על התמקדות פעילותו בתחום סדרות דרמה לטלוויזיה לישראל ולשוק הבינלאומי במסגרת חברת "דרמה טים" שהוקמה במשותף עם המפיק מוש דנון ובמסגרתה הופקו ועלו לשידור הסדרות"מונא (סדרת טלוויזיה)" ששודרה ב"כאן", תאגיד השידור הציבורי," ביום שהאדמה רעדה" שהופקה ביחד עם חברת Federation Entertainment הצרפתית, והסדרה "בלקספייס " הופקה יחד עם Federation Entertainment ושודרה ברשת.

הוא שיחק בסרטה של רמה בורשטין "למלא את החלל" (2012) והיה מועמד על תפקידו לפרס אופיר בקטגוריית שחקן המשנה הטוב ביותר. ב-2015 השתתף בתפקיד קטן בסרט "קאפו בירושלים" אותו הפיק. ב-2017 שיחק בסרטו של צחי גראד, הבן-דוד.

במהלך שנת 2018 שיחק בסדרה שלטון הצללים בתור האנטגוניסט הראשי מיקי אברמוף.

ב-2023 שיחק בסדרה "גוף שלישי" בתפקיד אבא של עידו.

חבר האקדמיה האירופית לקולנוע .

בוגר החוג לפילוסופיה באוניברסיטת תל אביב, סא"ל במילואים, מתגורר בתל אביב בזוגיות עם חיה ואב לחמישה ילדים.

== קישורים חיצוניים ==

* [https://web.archive.org/web/20070930111434/http://www.sharir.name/ חיים שריר] האתר הרשמי
* 
* 
* 
* 

קטגוריה:מפיקי קולנוע ישראלים
קטגוריה:שחקני קולנוע וטלוויזיה ישראלים
קטגוריה:תל אביב-יפו: אישים
קטגוריה:בוגרי אוניברסיטת תל אביב
קטגוריה:סגני-אלופים בצה"ל
קטגוריה:ישראלים שנולדו ב-1949
דאקירי

דאקירי (משפת הטאינו: Daiquiri) היא משפחת קוקטיילים, המורכבים על בסיס רום, לימון או ליים וממתיק, בדרך כלל סירופ סוכר. הקוקטיילים לרוב מוגשים מנוערים בשייקר או מעורבלים בבלנדר. הקוקטייל המעורבל ידוע גם בתור "דאקירי קפוא". השם דאקירי מקורו במכרה, באזור סנטיאגו, קובה, הנושא שם זה. ממציאי הקוקטייל היו כורים, אשר התיישבו לשתות בבר, לא רחוק ממקום עבודתם.

אופן הכנת המשקה היא מזיגת המרכיבים לשייקר מלא בקרח, ניעור השייקר וסינון לכוס מרטיני מקוררת.

==מקור המשקה==
דאקירי הוא שמו של חוף סמוך לעיר סנטיאגו דה קובה בקובה, ואף שמו של מכרה עפרת ברזל הנמצא בסמוך ומקורו בשפת הטאינו. הקוקטייל הומצא כנראה בשנת 1905 בבר ונוס בעיר סנטיאגו, כ-30 ק"מ מזרחית למכרה, על ידי קבוצת מהנדסי מכרות אמריקאים. באופן מקורי המשקה הוגש בכוס גבוהה מלאה בקרח כתוש. כפית סוכר הושמה על הקרח ומיץ סחוט מפרי ליים אחד או שניים נמזג על הסוכר. להשלמת המשקה הוספו אונקיה או שתיים של רום. תערובת זו עורבבה בכפית ארוכה. במהלך השנים החלו לערבב את תערובת משקה הדאקירי בשייקר והקרח הכתוש הוחלף לשביבי קרח.

רק בשנת 1909 החל הדאקירי נפוץ מחוץ לתחומי קובה. אדמירל לושיוס ג'ונסון, שהיה קצין רפואה של הצי האמריקאי, טעם מן המשקה והביא את המרשם למועדון הצבא והצי בוושינגטון די. סי. ובמהלך עשרות שנים בודדות הלך המשקה ונפוץ במקומות שונים. הדאקירי היה המשקה החביב על ארנסט המינגוויי ועל נשיא ארצות הברית ג'ון פיצג'רלד קנדי.

בשנות ה-40 קנה המשקה אהדה רבה כיוון שעל רקע מלחמת העולם נוצר מחסור במשקאות האלכוהוליים הנפוצים בארצות הברית: ויסקי, ווודקה, אולם עידוד היחסים עם מדינות אמריקה הלטינית איפשר יבוא של רום והעלה את צריכת משקה זה. לכן, משקאות המבוססים על רום הפכו נפוצים יותר בתקופה זו.

==מתכון==
לפי איגוד הברמנים הבינלאומי (IBA), המתכון לקוקטייל דאקירי הוא:
* רום לבן: 45 מ"ל
* סירופ סוכר: 15 מ"ל
* מיץ ליים סחוט טרי: 25 מ"ל
את כל הרכיבים יש לשקשק ולמזוג לכוס קוקטיילים.

==קישורים חיצוניים==

==הערות שוליים==

קטגוריה:קוקטיילים
מרגריטה

מרגריטה מוגשת בכוס רגילה מקושטת בפלח [[ליים]]

מרגריטה (Margarita) היא משפחת קוקטיילים על בסיס טקילה המנוערים בשייקר או מעורבלים בבלנדר עם קרח. הגרסה המעורבלת ידועה בשם "מרגריטה קפואה". הקוקטייל הקלאסי מוכר רשמית על ידי איגוד הברמנים הבינלאומי ובגרסתו הרשמית מורכב מחמישים מיליליטר טקילה 100% אגבה, 20 מיליליטר ליקר קואנטרו ו-15 מיליליטר מיץ ליים סחוט טרי,<ref></ref> אך בברים שונים משתמשים במינונים שונים בהתאם לטקילה בה משתמשים ולהעדפת הבר. בנוסף ישנם וריאציות הכוללות פירות שנטחנים בממחה עם קרח, טקילה וקואנטרו.

הקוקטייל הפופולרי זכה לכוס על שמו, בה נוהגים להגיש את הקוקטייל כששפתה של הכוס מצופה בכתר מלח.

מרגריטה קפואה (Frozen Margarita) היא מרגריטה המוגשת כברד ומורכבת מרכזי פרי טבעיים, טקילה וליקר תפוזים.

מרגריטה מעושנת (Smokey Margarita) כוללת למרכיבי המרגריטה הקלאסית גם 15 מ"ל מסקל, 45 מ"ל טקילה במקום 60 מ"ל וכתר המלח עשוי ממלח מעושן.

==מקור השם==
ישנן גרסאות שונות באשר לזהותה של "אותה מרגרט" על שמה קרוי הקוקטייל. על פי אחת מהן, מדובר בכוכבנית מרג'ורי קינג ("מרגרט"), שבתקופת היובש של שנות ה-30, נהגה לחצות את הגבול מקליפורניה למקסיקו כדי שתוכל ללגום מהקוקטייל.

==לקריאה נוספת==
* עופר קורן, 69 קוקטיילים, פרדס חנה כרכור: הוצאת אלרן, 2003, עמ' 46–54

==קישורים חיצוניים==

* 
* 
* [https://web.archive.org/web/20131202230657/http://www.lamariposa.co.il/cocktail-margarita/ תרבות הבילוי ואלכוהול] גרסאות שונות להיווצרות קוקטייל מרגריטה

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קוקטיילים
קטגוריה:משקאות הקרויים על שם אישים
בן ובסטר

בנג'ימין פרנסיס ובסטר (באנגלית: Benjamin Francis Webster; 27 במרץ 1909 - 20 בספטמבר 1973) היה נגן סקסופון טנור אמריקאי שהשפיע רבות על עולם הג'אז.

==חייו==
בגיל צעיר החל ובסטר ללמוד פסנתר וויולה, עוד לפני שלמד סקסופון. לאחר שהוא למד את הבסיס של הסקסופון הוא נטש את שני הכלים האחרים והחל לנגן ב"להקה המשפחתית של יאנג" (אותה הוביל באותה תקופה לסטר יאנג). ובסטר ניגן רוב ימיו הצעירים באורקסטרות ובביג בנדים. בשנות הארבעים הוא הפך לסקספוניסט הראשי בתזמורתו של דיוק אלינגטון. 

שלוש השנים של ובסטר אצל אלינגטון השפיעו מאוד על סגנונו, ובסטר והבסיסט ג'ימי בלנטון השפיעו כל כך על התזמורת של אלינגטון, עד שהתקופה בה ניגנו כונתה תקופת להקת בלנטון-ובסטר. ובסטר השתתף בכמה מההקלטות החשובות ביותר של אלינגטון דוגמת "All Too Soon". לאחר שעזב את אלנגטון ב-1943 עבר לעבוד בניו יורק, שם הקליט בתכיפות רבה, הן כמוביל והן כמלווה.

בשנות ה-50 המשיך לעבוד בצורה דומה, שיאה של תקופה זו היא הקלטה משותפת עם הסקסופוניסט קולמן הוקינס ב-1957, בליווי אוסקר פיטרסון (פסנתר), הרב אליס (גיטרה), ריי בראון (גיטרה בס) ואלווין סטולר (תופים). לאחר מכן החל ובסטר לעבוד יחד עם הפסנתרון ארט טאטום, איתו הקליט סדרה של הקלטות שהפכו לקלאסיקות של ג'אז. ב-1964 עבר ובסטר להתגורר בדנמרק שם הוא עבד בתדירות נמוכה למדי, וניגן עם כל ג'אזיסט גדול שהגיע לאזור. בתקופה זאת חזר ובסטר לנגן בפסנתר והתנסה בסגנונות חדשים. ב-1971 חזר ובסטר לנגן עם אלינגטון והביג בנד שלו לכמה הופעות.

בן ובסטר מת ב-1973 באמסטרדם שבהולנד ונקבר בקופנהגן, דנמרק.

לאחר מותו הקים בילי מור את קרן בן ובסטר באמצעות עיזבונו של ובסטר. כיוון שהיורש החי היחיד של ובסטר היה הארלי רובינסון מלוס אנג'לס, שהסכים בשמחה לתרום את הירושה לקרן, אושרה הקרן בחותמת המלכותית הדנית. הקרן פועלת לקידום הג'אז בדנמרק - הקרן מחלקת פרס למוזיקאים מצטיינים ועל אף שהפרס אינו גדול, הוא נחשב ליוקרתי. בנוסף הקרן הביאה ג'אזיסטים רבים לדנמרק להופעות ולהקלטות.

==קישורים חיצוניים==

* [https://web.archive.org/web/20070917000855/http://www.sdu.dk/Bibliotek/Om%20biblioteket/Om%20samlingerne/Jazz.aspx?sc_lang=en ספריית הג'אז הדנית]
* [http://math.berkeley.edu/~bwebste/ בית הספר למוזיקה, על שם ובסטר]
* 
* 

קטגוריה:סקסופוניסטים אמריקאים
קטגוריה:נגני ג'אז: סקסופוניסטים
קטגוריה:אמריקאים שנולדו ב-1909
קטגוריה:אמריקאים שנפטרו ב-1973
גראסהופר

גראסהופר (באנגלית Grasshopper, חרגול), הוא קוקטייל המוכר רשמית על ידי איגוד הברמנים הבינלאומי המורכב מ-20 מ"ל ליקר מנטה, 20 מ"ל ליקר קקאו בהיר, 20 מ"ל שמנת. מקור השם של הקוקטייל הוא הצבעו הירוק עז, המזכיר את צבעו של החרגול.

את המרכיבים יש מוזגים לשייקר מלא בקרח, מנערים ומסננים לכוס קוקטייל.

==אזכורים בתרבות==
בסדרת הקומדיה המפץ הגדול מזמין ד"ר ראג'ש קות'רופואלי את הקוקטייל הזה כדי לעזור לו להתגבר על האילמות הסלקטיבית שלו בדיבור עם נשים.

==קישורים חיצוניים==

* - כתבה אודות קוקטיילי שמנת
*

קטגוריה:קוקטיילים
לונג איילנד אייסד טי

לונג איילנד אייסד טי (מאנגלית: Long Island Iced Tea) הוא קוקטייל המוכר רשמית על ידי איגוד הברמנים הבינלאומי המורכב מכל ארבעת המשקאות המזוקקים הלבנים: וודקה, ג'ין, רום לבן וטקילה לבנה בתוספת מעט סאוור וליקר תפוזים (כגון טריפל סק).

כדי ליצור את המשקה מוזגים את המרכיבים לכוס הייבול מלאה בקרח.

==מקור==
הקוקטייל אינו מכיל תה, והוא נקרא על שם צבעו, הדומה לצבע הענבר של תה קר.

ישנן גרסאות שונות למקורו של הקוקטייל. האחת של רוברט באט שטוען שהמציא אותו במסגרת תחרות ליצירת קוקטייל חדש ב-1972 בזמן שעבד ב-Oak Beach Inn בלונג איילנד שבמדינת ניו יורק.

גרסה אחרת טוענת כי משקה שונה במקצת הומצא בשנות העשרים של המאה ה-20 במהלך תקופת היובש בקהילה מקומית בשם לונג איילנד בקינגספורט, טנסי.

נטען גם כי מתכון לקוקטייל הופיע במהדורת 1961 של ספר הבישול Betty Crocker's New Picture Cook Book, אך לא ניתן למצוא שם מתכון כזה.<ref> </ref>

==קישורים חיצוניים==

* 
* 

==הערות שוליים==

קטגוריה:קוקטיילים
נורמן סמית'

נורמן סמית (22 בפברואר 1923 – 3 במרץ 2008) היה מוזיקאי ומפיק תקליטים. סמית' שימש כטכנאי קול בכל ההקלטות של הביטלס עד לשנת 1965 כאשר קודם על ידי חברת התקליטים EMI לתפקיד מפיק. האלבום האחרון של הביטלס שבהקלטתו השתתף היה Rubber Soul. סמית' יליד צפון לונדון.

בשנת 1967 החל סמית' לעבוד עם להקה חדשה, הפינק פלויד, והפיק את שלושת האלבומים הראשונים שהפיקו באולפן: The Piper at the Gates of Dawn, A Saucerful of Secrets ו-Ummagumma. 

בשנת 1971 הקליט סמית' שיר משלו, תחת שם העט "הוריקן סמית'" שיר בשם Don't Let It Die שהפך להיט בבריטניה. בשנת 1972 זכה שירו Oh Babe What Would You Say? להצלחה בארצות הברית. סמית' הלחין שירים נוספים אשר זכו להצלחות צנועות יותר במצעדי הפזמונים.

ב-16 במרץ 2007 יצא לאור ספרו של סמית': "ג'ון לנון קרא לי נורמלי". הספר נמכר במהדורה מוגבלת בכנס מעריצי הביטלס בניו ג'רזי. בספר מבחר תמונות שטרם פורסמו של הביטלס ופינק פלויד באולפני אבי רוד, סיפורים היסטוריים על עבודתו עם להקות אלה וכן פרטים ביוגרפיים על שירותו של סמית' בחיל האוויר המלכותי.

נפטר ב-3 במרץ 2008.

==קישורים חיצוניים==

* 

קטגוריה:הביטלס
קטגוריה:פינק פלויד
קטגוריה:טכנאי קול בריטים
קטגוריה:בריטים שנולדו ב-1923
קטגוריה:אנגלים שנפטרו ב-2008
בית בונם

בית בונם הוא מבנה בשכונת רחביה שבירושלים ברחוב רמב"ן 21, פינת רחוב ארלוזורוב. מבנה זה נחשב כיום לאחד המבנים היפים ביותר שנבנו בסגנון הבינלאומי בארץ ישראל.

==היסטוריה==
בניין זה תוכנן עבור ד"ר פאול בונם, גינקולוג שעלה לארץ מגרמניה, על ידי האדריכל והצייר ליאופולד קרקאור, בשנת 1935. המבנה תוכנן בסגנון פונקציונלי האופייני לסגנון הבינלאומי. המבנה מכוסה טיח ואינו מצופה אבן (דבר המקובל בסגנון הבינלאומי, אך נדיר בירושלים). המבנה נבנה בסגנון המזכיר כפר ערבי טיפוסי (בכך מזכיר המבנה את מוזיאון ישראל), והאדריכל קרקאור אכן קיבל השראתו מהתבוננות בכפרים הערביים הסמוכים אבו גוש וליפתא.

קרקאור התאים את המבנה לפני השטח של המגרש עליו נבנה המבנה - בחלקו הגבוה של המגרש מצויי חלקו הגבוה של המבנה, ובחלקו הנמוך מצוי אגף נמוך יותר. בניית המבנה על ידי צירוף של מספר "קוביות" אפשרה להפנות את רוב החדרים לצפון ולדרום, ובהתאם, מיקום חלונות המבנה תוכנן על מנת לאפשר תאורה טבעית מרבית לחדרים. במבנה מרפסות המוצלות על ידי גגוני בטון (אלמנט אופייני לסגנון הבינלאומי). במרפסת הפינתית של המבנה תכנן קרקאור שבכת עץ המזכירה מושרביה מזרחית - המסתירה את יושבי המרפסת מבלי למנוע כניסת אוויר למרפסת.

גדר המבנה שנבנתה בגבול החלקה הייתה מדורגת בהתאם לפני השטח, ותאמה את המבנה. בחצר המבנה נבנתה חצר מגודרת גדר גבוהה, שנתנה פרטיות לבני הבית (פאטיו זה קורה בשנות ה-50 של המאה ה-20).

בשנת 1967 נמכר הבניין לבנק לאומי לישראל, ומאז הוא משמש כסניף בנק. בשנת 2006 החליט הבנק לבצע שיפוץ יסודי, פנימי וחיצוני של הבניין. לצורך תכנון השימור בוצעה עבודת מחקר שבמהלכה נמצאו תוכניות הבנייה המקוריות, והוכן תיק תיעוד בשיתוף עם אדריכל עלי ורדי. במסגרת עבודות השימור שוחזר המבנה לפרטיו, הוסרו כל תוספות הבנייה המאוחרות, הוסרה התקרה האטומה שמעל לחצר הפנימית ובמקומה הונחה תקרת זכוכית עם מצללת עץ. השימור והשחזור תוכנן על ידי משרד האדריכלים רוזנפלד וארנס.

==תמונות==
<gallery widths="200px" heights="180px" perrow="3">
קובץ:Bonem House01.JPG|
קובץ:Bonem House03.JPG|
קובץ:Bonem House04.JPG|
</gallery>

==לקריאה נוספת==
* אמנון רמון, "דוקטור מול דוקטור גר" שכונת רחביה בירושלים, הוצאת יד בן צבי, ירושלים 2006
* דוד קרויאנקר, ירושלים - מבט ארכיטקטוני, כתר הוצאה לאור, 1996.

== קישורים חיצוניים ==

* [https://shimur.org/בית-בונם-בשכונת-רחביה/ בית בונם] באתר המועצה לשימור אתרי מורשת בישראל
* [https://lib.cet.ac.il/pages/item.asp?item=19912 בית בונם] באתר הווירטואלי של מט"ח
* 

==הערות שוליים==

קטגוריה:רחביה: מבנים
קטגוריה:הסגנון הבין-לאומי בארץ ישראל
קטגוריה:ירושלים: בתי מגורים
גן אליעזר ילין

דב הלר בגן אליעזר ילין]]
גן אליעזר ילין (או גן רחביה) הוא גן ציבורי בשכונת רחביה שבירושלים, ברחוב רמב"ן.

==היסטוריה==
הגן תוכנן על ידי האדריכל ריכרד קאופמן, אשר תכנן את שכונת רחביה, כגן משחקים עבור ילדים, המהווה את חלקו הדרומי של "ציר הירק" החוצה את השכונה. ציר הירק שיצא מגן זה לכיוון צפון, עבר דרך גן הכוזרי אל המקום בו תוכנן לעמוד בית הכנסת של השכונה, וכיום עומדת בו הגימנסיה העברית רחביה. 

בעת הקמת השכונה לא היו בשכונה ילדים צעירים, ועל כן החליט ועד השכונה להשכיר את המקום למגרשי טניס לרווחת תושבי השכונה (וכאמצעי נוסף להשגת תקציבים לוועד השכונה). השכרה זו הייתה למשך שלוש שנים, אולם בתום שלוש השנים התרגלו תושבי השכונה למגרשי הטניס וסירבו לוותר עליהם לטובת הקמת גן משחקים לילדים.

השופט גד פרומקין כותב בספרו:

בשל שימוש זה בגן זכה הגן לכינוי הגרמני: ה"טניס פלאץ" - "כיכר הטניס".

מקור הכנסה נוסף לוועד השכונה היה החכרת חלק משטח הגן לחנות פרחים הפועלת עד ימינו בקצהו המזרחי של הגן.

רק בשנות ה-50 נבנה במקום גן משחקים אשר נקרא על שמו של מייסד השכונה אליעזר ילין.

בקצה המערבי של גן המשחקים נבנה קיוסק שעליו הוצב פסל של ג'ירפה מעשה ידי אברהם יכין, אחיו של בעל הקיוסק בעת שהוקם - עזרא יכין. הג'ירפה כונתה על ידי תושבי השכונה בשם "יאן ההולנדי" על שמו של חותנו של אברהם יכין - יאן ואן הולסט חסיד אומות העולם, והגן זכה לכינוי "גן הג'ירפה". לג'ירפה אין זנב וישנם שני גרסאות מה עלה בגורלו של זנב הג'ירפה. יש הסוברים שמוטי גנבו. אך יש הטוענים שמוטי כלל לא גנב את הזנב מכיוון שלעולם לא היה זנב. אך מוטי גנב את הסולם שהיה מונח על הקיוסק לאפשר לג'ירפה לרדת.

כינוי נוסף של הגן הוא "גן הצפרדע" על שם פסל הצפרדע של דב הלר המצוי במרכז הגן.

==לקריאה נוספת==

* אמנון רמון, "דוקטור מול דוקטור גר" שכונת רחביה בירושלים, הוצאת יד בן צבי, ירושלים 2006
שלט הגן

קטגוריה:רחביה
אליעזר ילין, גן
קטגוריה:מבנים ואתרים שתכנן ריכרד קאופמן
תפעוליות בינית

בהקשר טכני ובתחום המחשבים בפרט, תִּפְעוּלִיּוּת בֵּינִית (באנגלית: Interoperability) היא היכולת של שתי מערכות (או רכיבים) או יותר להחליף מידע ולעשות שימוש במידע שהוחלף.

==ראו גם==
* תקן
* XML
* Web Services
* ארכיטקטורה מוכוונת שירותים

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מחשבים
קובוקטהדרון

קובוקטהדרון
קובוקטהדרון הוא פאון משוכלל למחצה, שלו 8 פאות משולשות ו-6 פאות ריבועיות. לקובוקטהדרון 12 קודקודים, שבכל אחד מהם נפגשות שתי פאות משולשות ושתי פאות ריבועיות (לסירוגין). יש לו 24 מקצועות, שכל אחד מהם משותף לפאה ריבועית ופאה משולשת. הקובוקטהדרון הוא אחד מ-13 הפאונים הארכימדיים.

מרכז הרפואי הלל יפה בחדרה, אדריכלי הפרויקט: אדר' סלו הרשמן ואדר' בלזיצמן]]
חבורת הסימטריות של הקובוקטהדרון איזומורפית לחבורה הסימטרית <math>\ S_4</math> (דרך הפעולה שלה על ארבעת הזוגות המנוגדים של פאות משולשות). היא פועלת טרנזיטיבית על הקודקודים ועל המקצועות. 

לקובוקטהדרון שצלעו a יש שטח <math>A = (6+2\sqrt{3})a^2 \approx 9.46410162a^2</math> ונפח <math>V = \frac{5}{3} \sqrt{2}a^3 \approx 2.3570226a^3</math>.

== קשרים גאומטריים ==

כאשר מתקנים תמניון (בצהוב) על ידי חיתוך פירמידה ריבועית מכל שמונת קודקודיו, מתקבל קובוקטהדרון (בכחול)
הקובוקטהדרון הוא קובייה מתוקנת (כתוצאה מחיתוך פירמידה משולשת מכל קודקוד); וכן תמניון מתוקן (כתוצאה מחיתוך פירמידה ריבועית מכל קודקוד). פעולת התיקון השנייה מודגמת בתמונה משמאל. נפחו של הקובוקטהדרון הוא 5/6 מזה של הקוביה החוסמת אותו, ו- 5/8 מזה של האוקטהדרון החוסם אותו.

אם מעבירים מישור דרך מרכז הקובוקטהדרון ואחת מן המקצועות, מתקבל משושה משוכלל. הפאון הדואלי לקובוקטהדרון הוא הדודקהדרון המעויני.

== קואורדינטות קרטזיות ==

הנקודות <math>\ (\pm 1, \pm 1, 0), (\pm 1, 0, \pm 1), (0, \pm 1, \pm 1)</math> במרחב האוקלידי התלת-ממדי הן קודקודי קובוקטהדרון שמרכזו בראשית.

== ראו גם ==

* פאון ארכימדי
* קובייה קטומה

==קישורים חיצוניים==

* 

קטגוריה:פאונים ארכימדיים
מעבר לחצות

מעבר לחצות (באנגלית: The Other Side of Midnight) הוא סרט משנת 1977 בבימויו של צ'ארלס ג'ארוט על פי רומן מצליח משנת 1973 אותו כתב סידני שלדון. צוות השחקנים כלל את מארי-פראנס פיזייה, ג'ון בק, סוזן סרנדון וראף ואלונה. את המוזיקה לסרט הלחין מישל לגראן.

==תקציר העלילה==
שחקנית צרפתייה שובת לב, נואל פאז' (מארי-פראנס פיזייה), היוצאת למסעה מעיר הדיג מרסיי אל עבר התהילה. בקצהו האחר של הגלובוס, קתרין אלכסנדר (סוזן סרנדון), אישה צעירה, הנאבקת על הכרה והצלחה כעיתונאית בשיקגו. טייס המלחמה האמריקאי לארי דאגלס (ג'ון בק) טייס ונער שעשועים טיפוסי מארצות הברית, מקיף את כדור הארץ ושובה ברשתו נשים. 

הסיפור עוקב אחר שלושת האנשים הללו, לארי מרמה בתחילה את נואל ולאחר מכן נושא לאישה את קתרין. הסיפור כולו עוסק בניסיונות הנקמה של נואל אולם לבסוף מה שמכריע את הכף הוא אהבתה ללארי בעוד חייה מתנפצים לרסיסים. קונסטנטין דמיריס (ראף ואלונה) הוא איל הון יווני, שאינו שוכח ואינו סולח. הוא שולט בחייהן של שלוש הנפשות האחרות הפועלות באופן בלתי צפוי.

==קישורים חיצוניים==

קטגוריה:רומנים (סוגה ספרותית)
קטגוריה:סרטי 1977
קטגוריה:סרטים אמריקאיים
עקרון המקומיות (מחשבים)

עֶקְרון המקומיות (באנגלית: Principle of locality; מכונה לעיתים גם מקומיות הייחוס (באנגלית: Locality of reference)) הוא מונח במדעי המחשב המתאר את הנטייה הנצפית של תוכנית מחשב לגשת לאזורים מצומצמים יחסית בזיכרון המחשב במסגרת זמן צרה. התנהגות זו נובעת מהדרך שבה תוכנית טיפוסית קוראת נתונים מהזיכרון, והיא הבסיס שעליו מושתת זיכרון המטמון של המעבד.

תוכנית מחשב טיפוסית מפגינה את התכונות הבאות:
* מקומיות זמן – שבה גישה למשאב בזמן מסוים גוררת אחריה גישות נוספות מיד לאחר מכן.
* מקומיות מרחב – שבה גישה למשאב מסוים גוררת אחריה גישות נוספות למשאבים קרובים.
* מקומיות סדרתית – שבה הגישה לזיכרון היא לרוב סדרתית.

== ראו גם ==

== קישורים חיצוניים ==

קטגוריה:תכנות
קטגוריה:זיכרון מחשב
קטגוריה:הנדסת תוכנה
התמרת פורייה קוונטית

בחישוב קוונטי, התמרת פורייה קוונטית היא שער קוונטי המבצע התמרת פורייה בדידה. 
פעולה זו בעלת חשיבות רבה עבור אלגוריתמים שונים בחישוב קוונטי, ובפרט אלגוריתם שור לפירוק לגורמים של מספר שלם, ואלגוריתם למציאת תת חבורה חבויה.

בעוד שחישוב התמרת פורייה "קלאסית" על קלט באורך <math>n</math> דורשת ביצוע <math>O(n2^n)\!</math> פעולות, הרי שביצוע פעולה זו על גבי מחשב קוונטי אפשרית על ידי ביצוע <math>O(n\log n)\!</math> פעולות בלבד
(כלומר, הפעלת <math>O(n\log n)\!</math> שערים קוונטיים). מכאן שקיים יתרון מעריכי בסיבוכיות של הפעולה הקוונטית לעומת המקבילה הקלאסית.

מאידך, בעוד הפעולה ה"קלאסית" פועלת על וקטור של ערכים, הפעולה הקוונטית היא על מצב קוונטי הנמצא בסופרפוזיציה קוונטית, כאשר המקדמים מתארים את ערכי הווקטור הקלאסי השקול. מכיוון שלא ניתן לבצע מדידה ישירה של ערכי המקדמים בסופרפוזיציה קוונטית, השקילות אינה מלאה, ולא ניתן לקבל שיפור מעריכי עבור ביצוע ההתמרה באופן כללי.

== הגדרה ==
הפעלת השער על אוגר בעל <math>\ n</math> קיוביטים במצב הקוונטי <math>|x\rangle</math>, כאשר <math>0\le x\le 2^n-1</math> מוגדרת על ידי
<math display="block">|x\rangle \stackrel{\text{QFT}}{\to}\frac{1}{\sqrt{2^n}}\sum_{y=0}^{2^n-1}e^{2\pi i x y/2^n}|y\rangle</math>
כאשר <math>\ x y</math> היא המכפלה של שני המספרים השלמים x ו-y.

==הערות שוליים==

קטגוריה:חישוב קוונטי
קטגוריה:אנליזה הרמונית
קטגוריה:התמרת פורייה
התזמורת הקאמרית של לוס אנג'לס

התזמורת הקאמרית של לוס אנג'לס (באנגלית: Los Angeles Chamber Orchestra) היא תזמורת קאמרית אמריקאית בת 40 נגנים, שמקום מושבה הקבוע הוא לוס אנג'לס, קליפורניה. התזמורת נוסדה ב-1968 על ידי הצ'לן ג'יימס ארקטוב כדרך ביטוי אמנותית לנגנים המחוננים שבאולפני הקולנוע וההקלטות המקומיים.

ג'פרי קהן, שעמד בראש התזמורת בין השנים 1997 - 2017 משמש כמנצח כבוד. מנצחיה הקודמים היו סר נוויל מרינר, ג'רארד שוורץ, איונה בראון וכריסטוף פריק. מנהלה האמנותי של התזמורת הוא חיימה מרטין ומלחין הבית הנוכחי שלה הוא אורי קיין.

התזמורת הקאמרית של לוס אנג'לס מופיעה ב-15 קונצרטים בשנה בשני תיאטראות: "תיאטרון אלקס" בגלנדייל ו"רויס הול" של אוניברסיטת קליפורניה בלוס אנג'לס. הרפרטואר שלה כולל מוזיקה החל בתקופת הבארוק ועד ליצירות חדשות, המוזמנות על ידי התזמורת. לחגיגות יום השנה להולדת מוצרט (27 בינואר 2006), ביצעה התזמורת את 23 הקונצ'רטי לפסנתר של מוצרט במשך תקופה של 15 חודשים, מבצע ששום תזמורת אחרת בארצות הברית לא יזמה עד כה. קהן ניצח על 23 הקונצ'רטי מן הפסנתר, כפי שהיה מקובל בתקופתו של מוצרט.

באפריל 2002 הופיעה התזמורת לראשונה בקרנגי הול וביוני 2005 זכתה בפרס הראשון על הגשת מוזיקה בת זמננו בתוכניותיה, מטעם האגודה האמריקאית למלחינים, מחברים ומוציאים לאור וליגת התזמורת הסימפונית האמריקאית. 

התזמורת מופיעה גם לפני תלמידי בתי ספר יסודיים באמצעות תוכניותיה - "מפגש עם המוזיקה" ו"קונצרטים בשכונה".

על פי אתר התזמורת ברשת, משימתה של התזמורת הקאמרית לוס אנג'לס היא "לשמר ולקדם מסורת חיה של מוזיקה תזמורתית באמצעות ביצועים מצטיינים באיכותם האמנותית, הממריצים ומעשירים את חיי הנגנים והמאזינים גם יחד. אנו חוגגים את הקשר האישי בין הנגנים, קהל המאזינים והקהילה, כפי שעוצב בחוויה היחידה במינה של התזמורת הקאמרית שלנו".

מבקר המוזיקה ג'ים סוויידה שיבח את התזמורת הקאמרית של לוס אנג'לס כ"תזמורת הקאמרית המעולה ביותר באמריקה".

==קישורים חיצוניים==
* 

== הערות שוליים ==

לוס אנג'לס
לוס אנג'לס
תזמורת קאמרית
קטגוריה:להקות שהוקמו בשנת 1968
גרגוריוס השמיני (אנטי-אפיפיור)

גרגוריוס השמיני (נולד כמוריציוס בורדינוס, Mauritius Burdinus, נפטר ב-1137) היה כינויו של אנטי-אפיפיור שטען לכס הקדוש בין 10 במרץ 1118 ל-22 באפריל 1121. 

==ביוגרפיה==
מוריציוס בורדינוס נולד בלימוזן, חלק מאקיטן שבצרפת של ימינו. הוא התחנך במנזר קלוני, בלימוז' ובקסטיליה, שם גם מונה לכומר בטולדו. ב-1098/1099 קשריו במנזר קלוני המליצו עליו למשרת בישוף העיר קויברה בפורטוגל. אחרי ארבע שנים של עלייה לרגל ל"ארץ הקודש", מונה ב-1111 לארכיבישוף של בראגה. הוא סייע לרוזן פורטוגל, אנריקה מבורגונדי בארגון מחדש של הכנסייה הפורטוגזית. 

תחילת הקרע בין בורדינוס לבין הוותיקן החלה בתמיכתו באנריקה בפורטוגל. המשבר החריף עם "עריקתו" של בורדינוס לשורותיו של היינריך החמישי, אותו הכתיר כקיסר האימפריה הרומית הקדושה; למרות חרם שהטיל עליו פסקליס השני. לאחר מותו של פסקליס השני, יורשו של הלה, גלסיוס השני, סירב אף הוא לקבל את היינריך החמישי, וזה הכתיר את בורדינוס כאפיפיור גרגוריוס השמיני. ב-1119 נבחר קליקסטוס השני כאפיפיור והחלו מגעים בינו לבין הקיסר. כתוצאה מכך, ב-1121 הכיר הקיסר באפיפיור הנבחר, ובורדינוס נעצר והוחזק במעצר במנזרים שונים עד למותו.

==קישורים חיצוניים==

* 

קטגוריה:אנטי-אפיפיורים
קטגוריה:אוקסיטנים
קטגוריה:נפטרים ב-1137
אריזת מזון

סוגים שונים של אריזות מזון
ערכים תזונתיים על אריזת מזון]]
תאריך אחרון למכירה ולשימוש, מחיר ועוד]]
אריזת מזון היא תהליך שבו המזון נארז על מנת להגן עליו מפני שינויים שעלולים להיגרם על ידי חדירת גורמים כימיים (כגון רעלנים), חדירת גורמים ביולוגיים (כגון חיידקים) וכניסת גורמים פיזיקליים שמקורם מחוץ לאריזה. 

האריזה חייבת להיות אינרטית למזון, על מנת למנוע תגובה כימית או פיזיקלית בית מרכיבי המזון הנארז לבין האריזה. במידת הצורך, האריזה חייבת להיות אטומה לקרני השמש. באמצעות תוויות המוטבעת על האריזה, מציגים לצרכן את תמונת המוצר לצורך המחשה. כמו כן, מובאים פרטים חיוניים על הערך הקלורי והרכב התזונתי, רשימת המרכיבים בסדר יורד של הריכוז במוצר הסופי בשמם המלא או בציון מספר E לפי רשימת תוספי מזון,<ref></ref> כנדרש על ידי תקנות בריאות הציבור. כאשר נידרש, התווית תכלול המלצות לאופן השימוש, המלצות לתנאי אחסון לפני ואחרי פתיחה, איסורים ואזהרות שונים, כגון אזהרה בפני אפשרות להימצאות אלרגנים, אזהרה בדמות עיגול אדום בפני ריכוזים גבוהים של שומן רווי, סוכר ומלח על פי תקנות הגנה על בריאות הציבור (מזון) (סימון תזונתי) וסימון לעידוד צריכה של מזון בריא בדמות עיגול בצבע ירוק הקרוי הסימון הירוק<ref></ref>. כמו כן, תכלול התווית את כתובות היצרן והיבואן, אמצעי התקשרות לקבלת מידע על המוצר ולהפניית תלונות, ומידע הקשור לאישורי כשרות.

תאריכי ייצור ופג תוקף מסומנים על ידי התזת דיו בלתי מחיק על חלקים שונים של האריזה (תפר הסגירה, מכסה עליון באריזות מתכת, ותחתית האריזה או לצידה באריזות פלסטיק), תוך עמידה בדרישות תקנים לאומיים ובין לאומיים.<ref></ref>

אריזות המזון עשויות מחומרים שונים: נייר, קרטון, זכוכית, פלסטיק ולאמינטים שהם מוצרי אריזה מודרניים הבנויים על בסיס של חיבור של שתיים או יותר שכבות דקות, לרוב, פלסטיק, אלומיניום, נייר או קרטון, בהרכבים שונים. האריזות מותאמות לדרישות המוצר ודרישות שימושיות של הצרכן, בהתאם לתכונותיו הכימיות והפיזיקליות, לעיתים תוך כדי שינוי האווירה בתוך האריזה, על ידי החלפת האוויר בחנקן או דו־תחמוצת-הפחמן או על ידי הוספת מספחי חמצן לאריזה, למניעת ניזקי חמצון.<ref></ref><ref></ref> בעולם המודרני האריזה חייבת להיות לעיתים קרובות גם שימושיות לצרכן, למשל בארוחות טלוויזיה האריזה משמשת גם ככלי לחימום בתנור מיקרוגל וגם ככלי הגשה. האריזה חייבת להיות ידידותית ליצרן ולהתאים לתהליכי האחסון והשינוע, בעלת עמידות לתנאים פיזיקליים, כגון טלטול, עמידה במשקל בהעמסה. כמו כן, שמירה על איכות הסביבה תוך שימוש ככל שניתן באריזות מתכלות והימנעות משימוש באריזות רבות יתר על המידה.<ref></ref>

== גלריית סימונים ==
<gallery widths="200">
קובץ:ללא גלוטן.jpg|סימון מזון: הוראות מחזור, מזון ללא גלוטן, G.M.P
קובץ:Aהוראות איחסון.jpg|הוראות אחסון, הוראות מחזור
קובץ:מידע על אלרגנים.jpg|מידע על אלרגנים
קובץ:תאריך פג תוקף.jpg|קידוד תאריך אחרון לשימוש על ידי הזרקת דיו וקוד זיהוי
קובץ:אישור כשרות רבנות ירושלים.jpg|אישור כשרות רבנות ראשית ירושלים
</gallery>

==ראו גם==
* חיי מדף

== קישורים חיצוניים ==

== הערות שוליים ==

קטגוריה:אריזה
קטגוריה:מזון